
CONSILIUL LOCAL

H O T Ă R Â R E
· [bookmark: _Hlk196219624]privind vânzarea prin licitaţie publică a unui teren în suprafață de 226 mp, 
situat în Tarlaua 29, Parcela Cc 1835/1

Analizând proiectul de hotărâre înregistrat sub nr.65/17.06.2026 privind vânzarea prin licitație publică a unui teren în suprafață de 226 mp, situat în Tarlaua 29, Parcela Cc 1835/1 iniţiat de primarul oraşului,
Având în vedere :
-   referatul de aprobare, înregistrat sub nr.9937/17.06.2026;
-  raportul de specialitate întocmit de compartimentul de resort, înregistrat sub nr.9941/17.06.2026; 
- dispoziţiile art. 363 din OUG nr. 57/2019 privind Codul administrativ, cu modificările şi completările ulterioare;
-Hotărârea Consiliului Local nr.170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului Boldeşti-Scăeni;
- Hotărârea Consiliului Local nr. 38/28.04.2026,  pentru aprobarea Raportului de oportunitate privind vânzarea prin licitaţie publică a unui teren în suprafață de 226 mp, situat în Tarlaua 29, Parcela Cc 1835/1 ;
-  extrasul de carte funciară eliberat pentru numărul cadastral 28007;
- raportul de evaluare întocmit de CI ENE CONSTANŢA EXPERT CONTABIL EVALUATOR IMOBILIAR;
-  avizul secretarului general, înregistrat sub nr.9948/17.06.2026;
-  avizele comisiilor de specialitate nr.1 şi nr. 2 - dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. c), alin. (6) lit. b), art. 139 alin. (2) şi 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţa publică ordinară în data de 23.06.2026, adoptă prezenta hotărâre:

Art.1.  Se aprobă vânzarea prin licitaţie publică a unui teren în suprafață de 226 mp, situat în Tarlaua 29, Parcela Cc 1835/1, având datele de identificare  prevăzute în anexa nr.1, imobil aflat în proprietatea privată a oraşului Boldeşti-Scăeni, înscris în CF sub nr. 28007.
Art.2. Se aprobă raportul de evaluare întocmit de CI ENE CONSTANȚA expert contabil evaluator imobiliar, membru corporativ ANEVAR privind stabilirea preţului de circulaţie a imobilului, conform anexei nr. 2.
Art.3. Se aprobă Documentaţia de atribuire privind vânzarea prin licitaţie publică a imobilului prevăzut la art. 1, conform anexei nr. 3.
Art.4.  Se aprobă preţul minim de vânzare în cuantum de 6.197 euro pentru vânzarea imobilului prevăzut la art. 1.

Art.5.(1) Componenţa Comisiei de organizare şi desfăşurare a licitaţiei se va stabili prin dispoziţia primarului.
	(2) Se desemnează domnii consilieri Constantin Ioan și Marin Nicolae, membrii în Comisia de organizare și desfășurare a licitației și respectiv domnul Lăcătușu Ioan și domnul Isbășoiu Constantin,  membrii supleanți.
Art.6. Se împuterniceşte primarul oraşului să semneze contractul de vânzare-cumpărare la notarul public, cu ofertantul declarat câştigător în urma licitaţiei, în condiţiile prezentei hotărâri. 
Art.7. (1) Cumpărătorul va achita integral preţul rezultat în urma licitaţiei, până la data încheierii contractului de vânzare-cumpărare, în lei la cursul stabilit de B.N.R. în preziua plăţii.
 (2) Cumpărătorul va achita costurile generate de elaborarea actelor premergătoare adoptării prezentei hotărâri, precum şi cheltuielile ocazionate de încheierea contractului de vânzare-cumpărare în formă autentică.
(3) Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.8. Anexele nr.1-3 fac parte integrantă din prezenta hotărâre.   
Art.9. Primarul oraşului Boldeşti-Scăeni, prin aparatul de specialitate va duce la îndeplinire prezenta hotărâre.
         Art.10. Prezenta hotărâre se comunică prin grija Serviciului patrimoniu local și monitorizarea serviciilor publice către Serviciul buget, finanțe, contabilitate, impozite şi taxe, resurse umane şi salarizare și Serviciul urbanism și amenajarea teritoriului, cadastru, control comercial și transport local, informatică şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

